Benggala
Benggala (basa Benggala: বাংলা/বঙ্গ, aksara latin: Bānglā/Bôngô, kaucapang: [bɔŋgo]) inggih punika wewidangan mababad ring Asia kidul, ring Celukan Benggala. Benggala kawentuk olih délta tukad Gangga-Brahmaputra sané kauningin taler pinaka délta Sunderbhan. Benggala kailehin olih Gunung Himalaya, negara Népal, miwah Bhutan ring sisi kalér miwah Myanmar ring sisi wetan.
Benggala sampun kapah dados Bangladesh sané madué 2/3 saking Benggala lan wewidangan Benggala Kauh, Tripura miwah Assam, ring India. Akéh krama ring wewidangan Benggala kirang-langkung 250 yuta diri duk warsa 2011,[1] tegesné Benggala inggih punika silih tunggil wewidangan sané kramannyané pinih padet ring jagaté.[2] Saking 250 yutané punika, 160 urip ring Bangladesh tur 91,3 yuta ring Benggala Kauh, India. Pinih akéh jadma ring Benggala nganatin soroh wangsa Benggala (basa Benggala: Bengali), tur nganggé basa Benggala sané masoroh basa-basa Indo-Arya. Pinih akéh kraman Bangladesh Muslim tur pinih akéh kraman Benggala Kauh Hindu. Jadma saking wangsa Benggala taler urip ring jaban Benggala, ring wewidangan Jharkhand, Bihar miwah kapuloan Andaman lan Nicobar.
Pustaka[uah | uah wit]
- ↑ "Bengalis". Facts and Details.
- ↑ Arijit Mazumdar (27 August 2014). Indian Foreign Policy in Transition: Relations with South Asia. Routledge. k. 86. ISBN 978-1-317-69859-3
ban_Latn ban_Latn ban_Latn ban_Latn eng_Latn eng_Latn